Саламаат

Саламаат диэн туустаах бурдуктан уонна арыыттан оҥоһуллубут ас буолар. Саламаат ыһыах остуолугар хайаан да баар буолуохтаах.

 Ырысыаптар 
 Арыылаах саламаат 
Туттуллар:
 600 г арыы
 100 г эбэтэр 120 гр бурдук
 400 г уу
 Туус

Арыыны чугуун хобордооххо уулларабыт уонна улам-улам сиидэлэммит бурдугу кутабыт. Бурдук ыһаарыламмытын кэннэ улам-улам оргуйбут ууну кутабыт. Ол кэнниттэн уоту кыччатабыт. Саламааты астыырга саламааты куруутун булкуйа сылдьыахха наада. Саламаат буспутун арыыта дагдайбытынан быһаарыахха сөп.

 Сүөгэйдээх саламаат 
Туттуллар:
 800 г сүөгэй
 100 г бурдук
 150 мл уу

Сүөгэйи чугуун хобордооххо оргутабыт уонна улам-улам сиидэлэммит бурдугу кутабыт. Бурдук хойдубутун кэннэ оргуйбут ууна кутабыт уонна кэм буола-буола булкуйабыт. Оргуйбутун кэннэ уоту кыччатабыт уонна булкуйабыт. Саламаат буспутун арыыта дагдайбытынан быһаарыахха сөп.

Категория:Саха аһа-үөлэ
Категория:Ас-үөл